Dragan Stojković

Dragan Stojković (po srbsky: Драган Стојковић), (* 3. marec 1965, Niš, Juhoslávia) je bývalý srbský futbalista a v súčasnosti tréner mužstva J. League Nagoya Grampus. 
Stojković bol dlhú dobu kapitánom Juhoslávie a Crvenej Zvezdy Belehrad. Je považovaný za jedného z najlepších hráčov v histórií juhoslovanského a srbského futbalu.
Kariéra.
Narodil sa otcovi Dobrivojovi a matke Desanke v meste Niš v býv. Juhoslávií. S futbalom začínal v mladom veku, počas jeho detstva v mestskej časti Pasi Poljana.
Radnički Niš.
Mal výšku 175cm a váhu 73kg a hrával na pozícii stredopoliara a príležitostne aj útočníka. So svojou profesionálnou kariérou začínal v klube Radnički Niš. Za prvý tím debutoval v sezóne 1981-82, kedy odohral v juhoslovanskej najvyššej súťaži jeden zápas. Nasledujúce štyri sezóny odohral celkovo za klub 69 zápasov v ktorých strelil 8 gólov.
Crvena Zvezda.
Po týchto výkonoch sa o neho zaujímali viaceré špičkové juhoslovanské kluby. V lete 1986 nakoniec prestúpil do slávneho belehradského klubu Crvena Zvezda. Tu odohral nasledujúce štyri sezóny, v ktorých za klub odohral celkovo 120 zápasov a strelil v nich 54 gólov. Svojimi výkonmi prevyšoval ostatných hráčov a stal sa najužitočnejším hráčom ligy dvakrát po sebe. Získal aj ocenenie Zvezdina Zvezda, ktoré dostali najlepší hráči klubu v histórií (doteraz ho získali piati hráči + zlatá generácia z roku 1991).
Olympique de Marseille.
V lete 1990 prestúpil do francúzskeho klubu Olympique de Marseille. Stal sa tak spoluhráčov takých hviezd, akými boli Jean-Pierre Papin, Abédi Pelé a Chris Waddle. Dres Marseille obliekal štyri sezóny, počas jeho druhej sezóny hosťoval polroku v talianskej Serie A v drese Hellas Verona. V roku 1991 sa s Marseille prebojoval do finále Pohára majstrov európskych krajín. V tomto finálovom zápase v Bari bol súperom Marseille Stojkovićov bývalý tím Crvena Zvezda. Stojković nastúpil v tomto zápase ako náhradník, nešiel však kopať pokutový kop počas penaltového rozstrelu (hoci bol penaltový špecialista) proti svoju bývalému tímu. Ligu majstrov získal o dva roky neskôr, v roku 1993, kedy Marseille zdolalo vo finále AC Miláno.
Nagoya Grampus Eight.
Na jar 1994 Stojković podpísal zmluvu s japonským klubom Nagoya Grampus Eight. Tím vtedy viedol francúzsky manažér Arsène Wenger a Stojkovićovým spoluhráčom bol aj Gary Lineker. Tu odohral sedem sezón, pred svojím ukončením kariéry v roku 2001. Celkovo odohral v lige 183 zápasov v ktorých strelil 57 gólov. V roku 1995 získal ocenenie najužitočnejší hráč japonskej ligy.
Reprezentácia.
 
 
Stojković odohral 84 zápasov, v ktorých strelil 15 gólov za Juhoslovanské národné futbalové mužstvo a za Národné futbalové mužstvo Srbska a Čiernej Hory. Reprezentoval Juhosláviu na Eure 84 a na Majstrovstvách sveta 1990 a neskôr Srbsko a Čiernu Horu na MS 1998 a na Eure 2000. Debutoval 12. novembra 1983 v zápase proti , ktorý skončil bezgólovou remízou. Svoj posledný zápas v reprezentácií odohral 4. júla 2001 proti krajine kde odohral väčšinu svojej hráčskej kariéry, .
Funkcionár a tréner.
Po svojom odchode do futbalového dôchodku sa stal ako 36-ročný prezidentom Srbskej futbalovej asociácie. Nahradil v tejto pozícií Miljana Miljanića na štyri roky. Jedným z jeho prvých krokov bolo angažovanie jeho bývalého spoluhráča Dejana Savićevića na post trénera reprezentácie. Výsledky reprezentácie však boli neuspokojivé a po prehre s v kvalifikácií na Euro 2004 v júni 2003 Savićević odstúpil. Pri hľadaní nového trénera neúspešne oslovil skúseného Boru Milutinovića. Novým trénerom sa napokon stal Ilija Petković.
V júli 2005 sa stal predsedom klubu Crvena Zvezda. Dragan Džajić, ktorý bol jeho predchodca, zastával pozície vo vedení klubu predošlých 26 rokov. Na začiatku sezóny angažoval na post trénera klubu Waltera Zengu, ktorý sa stal prvým zahraničným trénerom v jeho histórií. Dosiahol taktiež dohodu s viacerými sponzormi, ako napríklad Toyota Motor Corporation, Delta Sport či Telekom Srbija. Počas tejto sezóny získala Zvezda výhrou ligy a pohára "double". V nasledujúcej sezóne 2006/7 tím pod vedením Dušana Bajevića a jeho nástupcu Boška Djurovského zopakoval rovnaký výsledok a Zvezda sa stala prvým srbským klubom, ktorý double obhájil. Na začiatku sezóny 2007/8 muselo z klubu odísť viacero posíl a 12. októbra 2007 Stojković oznámil svoj odchod z funkcie predsedu klubu.
22. januára 2008 sa stal trénerom japonského klubu Nagoya Grampus, kde pôsobil dlhé roky ako hráč. Napriek obavám fanúšikov, ktoré sa opierali o jeho nedostatok skúseností, tím skončil na treťom mieste v lige a prvýkrát v histórii sa klub kvalifikoval do Ligy majstrov AFC.